ROMANIA                                                                   


 SE APROBA,

JUDETULTIMIS                                                          


 P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22005 -006365/24.11.2005
REFERAT 

privind aprobarea Planului Urbanistic de Detaliu “Reabilitare, refuncţionalizare clădire cinema şi construire clădire 2S+D+3E+Ep, in incintă”, strada 3 August 1919, nr.2, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara,aprobat prin HCL nr. 157/2002 
Având în vedere prevederile Certificatului de Urbanism nr.5444 din 18.11.2004
Având in vedere documentaţia depusă cu nr. U22005 -006365 din 22.11.2005 Plan Urbanistic de Detaliu „Reabilitare, refuncţionalizare clădire cinema şi construire clădire 2S+D+3E+Ep, in incintă”, strada 3 August 1919, nr.2, Timişoara

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Reabilitare, refuncţionalizare incintă cinema şi construire clădire 2S+D+3E+Ep.” strada 3 August 1919, nr.2, Timişoara. 

Documentaţia a fost iniţiată de S.C. BRIXIA CAMPI S.R.L. şi elaborată de Sc. Artplan s.r.l., proiect nr. 14/2005. In urma contractului de vânzare cumpărare nr. 1153 din luna iunie 2005, imobilul in studiu a fost achiziţionat de firma S.C.”CINEMA PARK” S.R.L., care doreşte aprobarea prezentei documentaţii.
Obiectul prezentului P.U.D. „Reabilitare, refuncţionalizare clădire cinema şi construire clădire 2S+D+3E+Ep, in incintă”, strada 3 August 1919, nr.2, Timişoara constă conform titlului documentaţiei în reabilitarea cinematografului Apollo şi construirea unei noi clădiri având ca funcţiuni servicii complementare locuirii.
Terenul studiat prin prezenta documentaţie este situat în intravilan, în zona Fabric, adiacent Parcului Regina Maria (fostul Parcul Poporului) şi are destinaţia de servicii, conform Planului Urbanistic General al Municipiului Timişoara.

Amplasamentul, teren şi construcţie, este proprietatea S.C. „CINEMA PARK” S.R.L. Chişoda, conform C.F. 1314, Timişoara, nr. cadastral 6896/1, în suprafaţă de 1242 şi C.F. nr.123631 Timişoara, nr. cadastral 6896/2, in suprafaţă de 1383. Suprafaţa totală studiată este de 2625 mp..
Accesul auto şi accesul la parcajul subteran se vor realiza din Splaiul Coloniei, conform avizului Comisiei de Circulaţie din Primăria Municipiului Timişoara. Se vor prevedea parcaje supraterane, 22 de locuri, ce vor respectarea vegetaţia existentă.

Având în vedere că în perspectivă este prevăzută extinderea Splaiului Coloniei prevăzut a avea 4 benzi de circulaţie, pe terenul afectat de această extindere, conform planşei A09, nu se vor amplasa construcţii, clădiri sau împrejmuiri.

Construcţia nouă va fi amplasată conform Planşei de Reglementări Urbanistice nr. A08, cu respectarea retragerilor figurate pe planşă. 
Indicii de construibilitate propuşi se încadrează în indicii aprobaţi pentru zona de instituţii şi servicii publice: P.O.T. max. = 60 %, C.U.T.= 3, H max. = S+P+4, iar propunerea se încadrează in normele de densitate urbană.

Parcela studiată se află în zonă de protecţie a monumentelor istorice şi are Avizul favorabil al Direcţiei pentru Cultură, Culte şi Patrimoniu Cultural Naţional a Judeţului Timiş, nr. 1049 din 21.06.2005 şi Avizul Consiliului Judeţean Timiş nr. 58 din 29.07.2005
Documentaţia de urbanism propusă este însoţită de toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului ( M.T.C.T.) şi conform Certificatului de Urbanism de mai sus.
Planul Urbanistic de Detaliu „Reabilitare, refuncţionalizare clădire cinema şi construire clădire 2S+D+3E+Ep, in incintă”, strada 3 August 1919, nr.2, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

